  Виталий Пронин Валэктэ калыкез улон-вылонын утён политикая но ужъя министр Татьяна Чуракова Трос нылпиё анай луисько. Удостоверениелэн срокез быриз. Сотэк мыным школаын нылпиосы понна продуктовой набор уг сёто. Солэсь кужымзэ берыктон вылысь мар кароно? Валентина В., Алнаш ёрос Школаын нылпиослы набор дасяло, ӵапак трос нылпиё анай я атай луон сярысь удостоверениез лыдэ басьтыса. Удостоверенидылэсь кужымзэ азинтон вылысь вазиськоно ёросысьтыды многофункциональной центре. Татчы сюрон понна азьвыл гожтӥськыны кулэ — специалистъёс записья ужало. Со сяна, документъёсты луэ ёрос администрациысь семья ужпумъёсъя ёзэ почта пыр заказной гожтэтэн келяны. Татчы асьтэос но лыктыны быгатӥськоды, но нырысь ик специалистъёсын кенеше, пумиськон дыр тупатэ.  